CELEX: C2006/224/107
Language: lt
Date: 2006-09-16 00:00:00
Title: Byla T-204/06 2006 m. rugpjūčio 3 d. pareikštas ieškinys byloje Delta Protypos Viomichania Galaktos prieš VRDT — Kraft Foods Schweiz Holding ( milko ΔΕΛΤΑ )

16.9.2006   
            
            
               LT
            
            
               Europos Sąjungos oficialusis leidinys
            
            
               C 224/51
            
         2006 m. rugpjūčio 3 d. pareikštas ieškinys byloje Delta Protypos Viomichania Galaktos prieš VRDT — Kraft Foods Schweiz Holding (milko ΔΕΛΤΑ)
   
   (Byla T-204/06)
   (2006/C 224/107)
   Kalba, kuria surašytas ieškinys: anglų
   Šalys
   
      Ieškovė: Delta Protypos Viomichania Galaktos AE (Tavros, Graikija), atstovaujama advokato P. Kanellopoulos
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita proceso šalis Apeliacinėje taryboje: Kraft Foods Schweiz Holding AG (Ciūrichas, Šveicarija)
   Ieškovės reikalavimai
   
               —
            
            
               Panaikinti ginčijamą 2006 m. birželio 8 d. VRDT antrosios apeliacinės tarybos sprendimą byloje Nr. R0540/2005-2;
            
         
               —
            
            
               Atmesti Kraft Foods Schwiz Holding AG pateiktą protestą Nr. B 562423 dėl Bendrijos prekių ženklo „MILKO ΔΕΛΤΑ with design“ registracijos Nr. 2474674;
            
         
               —
            
            
               Įpareigoti patenkinti ieškovės Bendrijos prekių ženklo paraišką Nr. 2474674 „MILKO ΔΕΛΤΑ with design“;
            
         
               —
            
            
               priteisti iš VRDT bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: Ieškovė
   
      Prašomas įregistruoti Bendrijos prekių ženklas: vaizdinis prekių ženklas „milko ΔΕΛΤΑ“ 30 klasės prekėms (pienas su kakava) Nr. 2474674
   Ženklo ar žymens, kuriuo remiamasi protesto procese, savininkas: Kraft Foods Schweiz Holding AG
   
      Ženklas ar žymuo, kuriuo remiamasi protesto procese: Bendrijos, tarptautiniai ir nacionaliniai vaizdiniai ir žodiniai prekių ženklai „MILKA“ 5, 29, 30 ir 32 klasių prekėms.
   
      Protestų skyriaus sprendimas: Patenkinti visą protestą
   
      Apeliacinės tarybos sprendimas: Atmesti apeliacinį skundą
   
      Ieškinio pagrindai: Tarybos reglamento Nr. 40/94 8 straipsnio 1 dalies b punkto pažeidimas, nes pakanka akivaizdžių ir didelių dviejų prekių ženklų skirtumų, kad būtų pašalinta bet kokią supainiojimo galimybė. Ieškovės manymu, dviejų prekių ženklų, dėl kurių kilo ginčas, bendrai sudaromas visiškai skirtingas vizualinis, fonetinis ir konceptualus įspūdis, ypač jeigu atsižvelgiama į antrą žodį ΔΕΛΤΑ.